Fjallafélagið rúllar áfram á nýju ári með Fjallgönguáskorun 2020 ! Nokkuð ljóst að það verður erfitt að toppa 2019 sem hefur verið alveg frábært fjallgönguár í alla staði hjá hópnum . Veðrið lék við okkur í mörgum göngum , við upplifðum ævintýri á nýjum slóðum og nutum samverunnar á fjöllum . Forskráning fyrir núverandi meðlimi hefur staðið yfir undanfarna daga og hafa flestir endurnýjað aðild sína í félaginu . Staðan á skráningum er þannig að hámarksfjölda ( 80 ) er nú þegar náð og getum við því miður ekki tekið við fleiri skráningum fyrir árið 2020 . Við erum þakklát fyrir þann mikla áhuga sem við höfum fundið frá ævintýraþyrstum gönguhrólfum sem vilja ganga í félagið . Útivistin er greinilega ekkert að detta út tísku !